سرائے ملک خانم

سرائے ملک خانم 
تیموری سلطنت کی ہمسر ملکہ تھی امیر تیمور کی سب سے بلند رتبہ ملکہ تھئ۔ امیر تیمور جسے تیمرلین دی گریٹ کے نام سے بھی جانا جاتا ہے، تیموری سلطنت کے ساتھ ساتھ تیموری خاندان کا بانی بھی تھا۔ 
پیدائشی طور پر، وہ قازان خان ابن یاسور کی بیٹی کے طور پر مغولستان کی شہزادی تھیں اور چنگیز خان کی براہ راست اولاد میں سے تھی۔۔

سرائے ملک خانم 1341ء میں مغولستان کی ایک شہزادی کے طور پر پیدا ہوئیں۔ اس کے والد قازان خان ابن یاسور،  خانیت چغتائی کے آخری خان تھے۔ سرائے ملک خانم کے دادا خان یاسور تھے، جو اس کے والد کے پیشرو تھے اور چغتائی خان کے پڑپوتے تھے۔
اس لیے وہ چنگیز خان، عظیم خاقان (شہنشاہ) اور منگول سلطنت کی بانی کی براہ راست اولاد تھیں۔ اس طرح سارے یوریشیا میں سب سے مشہور خاندانی قبیلہ بورجگین کی رکن تھی۔ 
ایک خان کی بیٹی ہونے کے ناطے، سرائے نے پیدائشی طور پر خانم ("خان کی بیٹی یا شہزادی") کا لقب رکھا۔

تیمور سے شادی 
امیر تیمور سے اپنی شادی سے پہلے، سرائے ملک خانم کی شادی اس کے شوہر کے پیشرو، بلخ کے امیر حسین سے ہوئی تھی۔ جب 1370ء میں، تیمور نے شکست دی اور اس کے بعد بلخ کے محاصرے کے بعد حسین کو قتل کر دیا، تو اس نے اپنے پیشرو کے حرم (زنان خانہ) پر قبضہ کر لیا اور اس کی بیویوں کو اپنے پاس لے لیا، جن میں سے ایک سرائے ملک خانم تھی۔ سرائے ملک خانم، تیمور سے پانچ سال چھوٹی تھی اور اسے بہت خوبصورت کہا جاتا تھا، بعض اوقات اسے "سب سے زیادہ" خوبصورتی کے مالک کہا جاتا تھا۔ 

سرائے ملک خانم کی امیر تیمور سے کوئی اولاد نہیں تھی،  حالانکہ اسے بعض اوقات اپنے شوہر کے سب سے چھوٹے بیٹے شاہ رخ تیموری کی ماں بھی کہا جاتا ہے، جو دراصل ایک لونڈی سے پیدا ہوا تھا۔ یہاں تک کہ اگر سرائے ملک خانم کے شوہر کے ساتھ کوئی اولاد تھی تو وہ زندہ نہیں رہی، لیکن پھر بھی ان کی طاقت اور اثر و رسوخ کو دربار میں آنے والے غیر ملکی مہمانوں نے اچھی طرح سے نوٹ کیا۔

مزید دیکھیے 
 امیر تیمور

حوالہ جات 

1343ء کی پیدائشیں
1406ء کی وفیات
ادب کی سرپرست شخصیات
بورجگین
تیمور لنگ
تیموری ملکائیں
چودہویں صدی کی خواتین حکمران